- Hindi News
- National
- अजमेर्| राजस्थानमाध्यमिक शिक्षा बोर्ड की 12वीं और वरिष्ठ उपाध्याय कक्षाओं
अजमेर्| राजस्थानमाध्यमिक शिक्षा बोर्ड की 12वीं और वरिष्ठ उपाध्याय कक्षाओं
अजमेर्| राजस्थानमाध्यमिक शिक्षा बोर्ड की 12वीं और वरिष्ठ उपाध्याय कक्षाओं के शनिवार को हुए हिंदी के पर्चे की भी लीक होने की चर्चा जोरों पर रही।
बोर्ड ने इसे कोरी अफवाह बताया अाैर विद्यार्थियों से मनोयोग से परीक्षा तैयारियों में जुटे रहने का आह्वान किया। गुरुवार को आयोजित अंग्रेजी विषय का कथित पेपर भी प्रदेश के विभिन्न क्षेत्रों में सोशल साइट पर वायरल हुआ था।
बोर्ड ने उस समय भी साफ कर दिया था कि यह कोरी अफवाह है। 12वीं और वरिष्ठ उपाध्याय परीक्षा का आज तीसरा पर्चा हिंदी का था। बोर्ड को नागौर के जायल क्षेत्र में इस पर्चा के बाहर आने की सूचना मिली। यह पर्चा भी सोशल साइट पर वायरल हुआ। बोर्ड की ओर से बताया गया कि किन्ही अज्ञात शरारती तत्वों द्वारा यह कुत्सित प्रयास किया जा रहा है। बोर्ड के प्रश्नपत्र से इसका कोई लेना देना नहीं है। शनिवार को आयोजित परीक्षा भी शांतिपूर्वक संपन्न हुई है।
4695 केंद्रों पर हो रही है परीक्षा
बोर्ड की 12वीं वरिष्ठ उपाध्याय की परीक्षा प्रदेश के 4695 परीक्षा केंद्रों पर आयोजित हो रही है। इस परीक्षा में 8 लाख 53 हजार से अधिक परीक्षार्थी प्रविष्ट हो रहे हैं।
मनोयोग से पढ़ाई में जुटें विद्यार्थी
\\\"\\\"बोर्ड ने प्रश्नपत्रों की सुरक्षा को प्राथमिकता दी है। कोई प्रश्नपत्र लीक नहीं हुआ है। परीक्षा शांतिपूर्वक संपन्न हुई है। विद्यार्थी मनोयोग से अपनी पढ़ाई जारी रखें और ऐसी अफवाहों पर ध्यान दें।\\\'
प्रो. बीएल चौधरी, अध्यक्ष, राजस्थान माध्यमिक शिक्षा बोर्ड, अजमेर
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva